Boëthius
Store norske leksikon,Religion og filosofi,Filosofiens historie,Middelalderens og renessansens filosofi
Boëthius var en romersk filosof og statsmann. Han var også østgoterkongen Theoderiks betrodde mann inntil han ble anklaget for forræderi, fengslet og til sist henrettet. I fengslet skrev han De consolatione philosophiae (norsk utgave Filosofiens trøst, 1981), en «livsfilosofi» på fornuftens grunn som røper både nyplatonsk og aristotelisk tankegang, og en sterk tro på et guddommelig forsyn.
Boëthius var kristen og er blitt kalt «den siste romer og første skolastiker». Han oversatte til latin og kommenterte viktige skrifter av Aristoteles og Porfyrios, i tillegg til at han selv skrev verker om musikk, geometri, aritmetikk og teologi.Hans store filosofihistoriske betydning ligger først og fremst i at han formidlet den ellers nesten glemte greske filosofi, særlig Aristoteles og hans logikk, til senere tider. Boëthius kan betegnes som en av de viktigste kilder og inspiratorer for den kristne middelalderfilosofi. Les mer i Store norske leksikon skolastikk nyplatonisme antikkens filosofi Litteratur Chadwick, Henry: Boethius : the consolations of music, logic, theology, and philosophy, 1981 Marenbon, John: Boethius, 2003 Marenbon, John, red.: The Cambridge Companion to Boethius, 2009  Vestens tenkere, b. 1, 1993